

**ЭЛЕКТР ЭНЕРГИЯСЫН ҰЛТТЫҚ ЭЛЕКТР ЖЕЛІСІ АРҚЫЛЫ БЕРУ ЖӨНІНДЕГІ ҚЫЗМЕТТЕРДІ КӨРСЕТУГЕ АРНАЛҒАН**

**ж. [DOC\_DATE] №** **[DOC\_NUMBER]**

**ШАРТ**

**[BP1\_SHORT\_NAME****]**

(ӨНІМ БЕРУШІ)

және

**[BP2\_SHORT\_NAME]**

(ТҰТЫНУШЫ)

Астана қ., 2015 ж.

[CONCLUSION\_PLACE] **жылғы** [DOC\_DATE]

      Бұдан әрi **Өнім беруші** деп аталатын электр энергиясын ұлттық электр желісі арқылы беру жөніндегі қызметтердi ұсынатын [BP1\_STR] ([BP1\_GRC\_RLE\_STR], [BP1\_BIN] БСН, [BP1\_GRC\_DATE] [BP1\_GRC\_ISSUING\_AUTHORITY] берілген) атынан [BP1\_POA\_DATE] № [BP1\_POA\_NUMBER] [BP1\_POA\_TYPE\_STR] негізінде әрекет ететін [BP1\_CONTRACT\_PERSON\_POST\_RP] [BP1\_CONTRACT\_PERSON\_FIO\_RP] бір тараптан және бұдан әрі **Тұтынушы** деп аталатын [BP2\_STR] ([BP2\_UBPN\_TYPE\_STR] № [BP2\_GRC\_REGNUM], [BP2\_BIN] БСН, [BP2\_GRC\_DATE] [BP2\_GRC\_ISSUING\_AUTHORITY] берілген) атынан [BP2\_POA\_DATE] № [BP2\_POA\_NUMBER] [BP2\_POA\_TYPE\_STR] негізінде әрекет ететін [BP2\_CONTRACT\_PERSON\_POST\_RP] [BP2\_CONTRACT\_PERSON\_FIO\_RP] екінші тараптан, бұдан әрі бірге **«Тараптар»** деп аталатындар төмендегілер туралы осы Шартты (бұдан әрі – Шарт) жасасты.

1. **Шартта пайдаланылатын негiзгi ұғымдар**
2. Шартта мынадай негiзгi ұғымдар қолданылады:

**есеп айырысу кезеңi** – Өнім берушінің электр энергиясын беру жөнiнде көрсетілетін қызметiне есеп айырысу жүргiзiлетiн айдың бiрiншi күнi сағат 00-00-ден бастап соңғы күнi сағат 24-00-ге дейiн күнтiзбелiк бiр айға тең уақыт кезеңi ретiнде Шартта белгiленген кезең (орташа еуропалық уақыт - Гринвич меридианының уақыты плюс бір сағат);

**жеткiзу пунктi** – Өнім берушінің теңгерiмдiк тиесiлiлігін бөлу шекарасындағы қосу (қосулар жүйесi), онда Өнім беруші Тұтынушыға электр энергиясын береді;  
 **жүйелік оператордың ұлттық диспетчерлік орталығы** – Қазақстан Республикасының бірыңғай электр энергетикасы жүйесінде электр энергиясын және қуатын өндіру, беру және тұтыну режимдерін орталық жедел-диспетчерлік басқару функцияларын жүзеге асыратын жүйелік оператордың құрылымдық бөлімшесі;  
 **коммерциялық есепке алу кешені** – коммерциялық есепке алу үшін қажетті коммерциялық есепке алу нүктесі мен ақпаратты жинақтау құрылғысына қосылу нүктесі

арасында орналасқан жабдық;

**теңгерiмдiк тиесiлiлiгін бөлу шекарасы** – электр энергиясын берудiң соңғы пунктiнде теңгерiмдiк тиесiлiлiгін шектеу актiсiмен айқындалатын тараптарға меншiк құқығында, өзге де заттық құқықта немесе Қазақстан Республикасының азаматтық заңнамасында белгіленген өзге де негіздер бойынша тиесілі олардың электр желiлерiн бөлу шекарасы;

**тұтынушы – белгілі бір уақыт кезеңінде** (апта, ай, тоқсан, жыл) жеткізумен электр энергиясын сатудың – сатып алудың көтерме сауда нарығының екі жақты мәмілесін жасаған субъектісі;

**уәкілетті органның ведомствосы** – Қазақстан Республикасы Ұлттық экономика министрлігінің Табиғи монополияларды реттеу және бәсекелестікті қорғау комитеті;  
**электр энергиясын беру маршруты** – электр энергиясын Өнім берушінің желілері арқылы қабылдау пунктінен Тұтынушының тұтыну пунктеріне дейін беру жолы;  
      **электр энергиясының көлемi** – Өнім беруші мен Тұтынушының және/немесе үшіншi тұлғалардың теңгерiмдiк тиесiлiлігін бөлу шекарасында коммерциялық есепке алу аспаптарының көрсеткiштерiмен айқындалатын, Шарт бойынша қызметтiң құнын айқындау мақсатында киловатт-сағатпен өлшенетiн, Тұтынушының атына берiлген электр энергиясының саны;

**электр энергиясының нақты көлемі** – Өнім беруші Тұтынушыға берген, коммерциялық есепке алу аспаптары көрсеткіштерінің негізінде айқындалған және электр энергиясы көлемдерін салыстырып тексеру актісімен не нақты теңгеріммен расталған электр энергиясының көлемі;

**электр желiлерi** – Өнім берушіге де және/немесе Тұтынушыға да, сондай-ақ үшiншi тұлғаларға да меншiк құқығында, заттық құқықта немесе заңда белгiленген өзге де негiздер бойынша тиесiлi электр энергиясын беруге және/немесе таратуға арналған шағын станциялардың, таратушы құрылғылардың және оларды бiрiктiрушi электр желiлерiнiң жиынтығы;  
      **қабылдау пунктi** – Өнім берушінің теңгерiмдiк тиесiлiлігін бөлу шекарасындағы қосу (қосулар жүйесi), онда Тұтынушы Өнім берушіге электр энергиясының көлемін кейін оны Өнім берушінің желілері арқылы жеткізу пунктеріне жібереді;

**өтiнiм** – Тұтынушының уәкiлеттi өкiлi қол қойған және Шартта белгiленген тәртiппен және мерзiмдерде Өнім берушіге жолданатын, электр энергиясының көлемi, электр энергиясын беру уақытының кезеңi, осы кезең iшiнде көлемдi қуаты бойынша бөлу туралы ақпаратты қамтитын жазбаша құжат. Өтінiм айлық, тәулiктiк және жедел болып табылады;  
 **өндірістің нақты теңгерімі** – Қазақстан Республикасы электр энергиясының көтерме сауда нарығында электр энергиясын өндірудің-тұтынудың нақты теңгерімі (бұдан әрі – нақты теңгерім) – жүйелік оператор жасаған, электр энергиясының орталықсыздандырылған және орталықтандырылған сауда нарықтарында, теңгерімдеуші нарығында өндірілген, жеткізілген және тұтынылған электр энергиясының көлемін есептік кезеңде атаулы бөлуді белгілейтін құжат. Нақты теңгерім Қазақстан Республикасы электр энергиясының көтерме сауда нарығы субъектілерінің арасында өзара есеп айырысу жүргізу үшін негіз болып табылады;

**өңірлік диспетчерлік орталық** – жүйелік оператордың ұлттық диспетчерлік орталығына оралымды бағынысты және оралымды-диспетчерлік функцияларын жүзеге асыратын жүйелік оператордың (Өнім берушінің) өңірлік диспетчерлік орталығы;  
**өнім беруші** – электр энергиясын ұлттық электр желісі арқылы беруді жүзеге асыратын жүйелік оператор;

Осы Шартта пайдаланылатын өзге ұғымдар мен терминдер Қазақстан Республикасының табиғи монополиялар және реттелетін нарықтар туралы заңнамасына және «Электр энергетикасы туралы» 2004 жылғы 9 шілдедегі Қазақстан Республикасының Заңына сәйкес қолданылады.

1. **Шарттың нысанасы**

2. Өнім беруші Тұтынушыдан осы Шартта аталған қабылдау пункттерiнде өз желiлерiнiң теңгерiмдiк тиесiлiлiгiнің шекарасында электр энергиясын қабылдайды және оны өзiнiң электр желiлерi арқылы осы Шартта аталған жеткiзу пункттерiне дейiн Тұтынушыға берудi жүзеге асырады.

3. Электр энергиясын ұлттық электр желiсi арқылы беру жөнiндегi қызметтер көрсетудiң техникалық талаптары мен сипаттамалары:

1-ҚОСЫМША үшін электр энергиясын беру жөніндегі қызметтердің арналған шарттық көлемі;

2-ҚОСЫМША үшін электр энергиясын қабылдау бекеттері мен жеткізу бекеттері;

3-ҚОСЫМША электр желілерінің теңгерімдік тиістілігін шектеу актісі;

4-ҚОСЫМША үшін электр энергиясын коммерциялық есепке алу апаптарының тізімі, олардың сипаттамасы, орналасқан орны және электр энергиясын электр желілері арқылы беру жөніндегі көрсетілген қызметтердің нақты көлемін есептеу әдісі.

1. **Электр энергиясын беру шарттары**

4. Электр энергиясын беру Шарттың 5, 6 және 7-тармақтарына сәйкес ықтимал түзету ескеріле отырып, тоқсандық немесе айлық өтiнiмнің негiзiнде және оған сәйкес жүргiзiледi.  
 5. Алдағы тоқсанға арналған өтiнiм тиiстi тоқсан басталғанға дейiн күнтiзбелiк алпыс күннен кешiктiрмей берiледi.

6. Алдағы есеп айырысу кезеңге арналған айлық өтінiм тиiстi есеп айырысу кезеңi басталғанға дейiн күнтiзбелiк он күннен кешiктiрмей берiледi. Айлық көлемдi түзетуге электр энергиясын берудiң шартты тоқсандық көлемiнiң шегiнде ғана жол берiледi.  
 7. Айлық және тоқсандық өтiнiмдi Тұтынушы Өнім берушіге факсимильдiк байланыс құралдары және (немесе) электронды почта арқылы бередi.

8. Тұтынушға электр энергиясының тәулiктiк көлемiне және оларды қуаты бойынша тиiстi тәулiк iшiнде бөлуге арналған айлық өтiнiмді түзетуге жол берiледi. Түзету:  
 1) көлемi түзетiлетiн тәулiктердің алдындағы тәулiкте сағат 11-00-ден кешiктiрмей берiлетiн тәулiктiк өтiнiм;

2) Қазақстан Республикасы Үкіметінің 2013 жылғы 29 наурыздағы № 300 қаулысымен бекітілген Жүйелік оператордың қызмет көрсету, жүйелік және қосалқы қызмет көрсету нарығын ұйымдастыру және оның жұмыс істеуі қағидаларына сәйкес берілетін жедел өтінім арқылы жүзеге асырылады;

9. Тәулiктiк өтiнiмдi Тұтынушының уәкiлеттi өкiлi факсимильдiк байланыс құралдары және (немесе) электронды почта арқылы бередi.

10. Телефонограмма нысанындағы жедел өтiнiмдi кейiннен оны мiндеттi түрде жазбаша ресiмдей отырып, Тұтынушының уәкiлеттi өкiлi бередi. Тұтынушы Өнім берушіге жазбаша хабарлама арқылы жедел өтiнiмдер беретін уәкiлеттi өкiлдiң тегiн, аты мен әкесiнiң атын уақтылы хабарлайды.

Шартты орындау мақсатында Өнім беруші Тұтынушының айлық, тәулiктiк, жедел өтiнiмдерiн, сондай-ақ мереке және демалыс күндерi түсетiн жедел өтiнiмдерді қабылдауы тиіс телефондардың және/немесе факсимильдiк аппараттардың нөмiрлерi өзгерген кезде, Өнім беруші Тұтынушыға бұл туралы жазбаша хабарлама беруге мiндеттi.

**4. Электр энергиясын есепке алу**

11. Өнім берушінің Тұтынушыға берген электр энергиясының жеткiзу пункттерiндегі нақты көлемi есеп айырысу кезеңi iшiнде теңгерiмдік тиесiлiлiгі шекараларында орнатылған коммерциялық есепке алу аспаптарының көрсеткiштерi негiзiнде есеп айырысу кезеңiнiң күнтiзбелiк бiрiншi күнi сағат 00-00-ден бастап күнтiзбелiк соңғы күні сағат 24-00-ге дейiн анықталады.  
      Есеп айырысу кезеңi iшiнде берiлген электр энергиясының нақты көлемi берiлген электр энергиясының көлемiн салыстыру актiсiмен расталады, ол коммерциялық есепке алу аспаптарының көрсеткiштерiн салыстыру актiлерінiң негiзiнде жасалады.  
 12. Тараптар көрсеткiштердi алу, телеөлшеуiштер тiзбектерi мен коммерциялық есепке алу жүйелерiнiң техникалық жай-күйiн тексеру мақсатында бiр бiрiн тәулiк iшiнде кез келген уақытта коммерциялық есепке алу аспаптарына жіберуге мiндеттенедi. Есеп айырысу кезеңi аяқталғаннан кейiн коммерциялық есепке алу аспаптарының көрсеткiштерiн алуды тараптардың уәкiлеттi өкiлдерi жүргiзедi. Егер тараптардың бiреуiнiң уәкiлеттi өкiлi болмаса не көрсеткiштердi алудан бас тартса, онда басқа тараптың уәкiлеттi өкiлiне көрсеткiштердi алуды дербес жүргiзуге рұқсат берiледi.  
      Коммерциялық есепке алу аспаптарының көрсеткiштерiн алу кезiнде тараптардың уәкілеттi өкiлдерi коммерциялық есепке алу аспаптарының көрсеткiштерiн салыстыру актiсiне қол қоюға тиiс.

13. Тараптар есептік айдан кейінгі күнтізбелік айдың бесіне дейін тиісті есептік кезеңде берілген электр энергиясының көлемдерін салыстыру актісін ресімдейді, оған тараптар қол қойып, болған жағдайда мөрімен бекітеді. Тараптардың біреуі актіге қол қоюдан бас тартқан жағдайда Қазақстан Республикасы электр энергиясының көтерме сауда нарығында электр энергиясын өндіру-тұтынудың нақты теңгерімі берілген электр энергиясының көлемін растайтын құжат болып табылады.  
 14. Егер есепке алу Өнім беруші мен Тұтынушының теңгерiмдiк тиесiлiлiгін бөлу шекарасында жүргiзiлмеген жағдайда, берiлген электр энергиясының нақты көлемi Тұтынушының желiлерiндегi электр энергиясының ысыраптары ескеріле отырып, Тұтынушыда орнатылған коммерциялық есепке алу аспаптары бойынша анықталады. Үшiншi тұлғалардың электр желiлерi арқылы берiлетiн электр энергиясының ысыраптарын осы электр желiлерiнiң иесi анықтайды.

15. Үшiншi тұлғалардың электр желiлерiндегi электр энергиясын беру және жедел-диспетчерлiк басқару жөнiндегi өзара қарым-қатынастарды Тұтынушы үшiншi тұлғалармен жеке шарт жасасу жолымен реттейдi.

16. Өнім беруші үшiншi тұлғаның электр желiлерi арқылы берiлетiн электр энергиясының көлемi мен сапасына жауапты болмайды.

17. Тараптардың коммерциялық есепке алу аспаптары тексерiлуге және оларға пломба салынуға тиiс. Телеөлшеуiштер тiзбектерiне пломба салынуға тиiс. Тараптардың әрқайсысы өзінің теңгерiмiндегi коммерциялық есепке алу аспаптарына өз есебiнен тиiстi метрологиялық стандарттарда көзделген мерзiмдерде метрологиялық тексеру жүргiзедi. Тараптардың әрқайсысы басқа тараптан оның (басқа тараптың) коммерциялық есепке алу аспаптарына қосымша тексерулер жүргiзудi талап ете алады. Алайда, егер тараптардың бipi қосымша тексеру жүргiзудi талап етсе, онда ол қосымша тексеруге бастама көтерген тараптың есебiнен жүргiзiледі. Егер қосымша тексеру кезiнде коммерциялық есепке алу аспаптарының көрсеткiштерi Қазақстан Республикасының электр энергетикасы саласындағы нормативтік құқықтық актілерінде электр энергиясының коммерциялық есепке алу кешендері үшін айқындалған жол берілетін ақаулықтардан асқан жағдайда, онда қосымша тексеру шығынын коммерциялық есепке алу аспаптарының иесi төлейдi.  
 18. Электр энергиясын есепке алу схемасында бұзушылықтар анықталған кезде, барлық бұзушылықтар тiркелетiн тиiстi акт жасалады. Мұндай жағдайда, Өнім берушінің Тұтынушыға берген электр энергиясының көлемi есеп айырысу кезеңi аяқталғаннан кейiн электр энергиясының нақты теңгерiмi негiзiнде анықталып, тараптар қол қоятын тиiстi актi жасалады.

**5. Тараптардың құқықтары мен мiндеттерi**

19. Өнім берушінің:

1) электр энергиясын өндіру-тұтынудың тәуліктік кестесіне сәйкес тиісті сападағы электр энергиясын электр желілері арқылы беруге;

2) Шартқа жеке келісім негізінде банктiң не қазынашылықтың (облыстық қаржы басқармасының) кепілді міндеттемелерін ескере отырып, авариялық бронь актiсiне сәйкес Тұтынушының энергиямен үздiксiз жабдықтау объектiлерiне қажетті көлемде электр энергиясын беруді қамтамасыз етуге;

3) шарттық талаптар бұзылған жағдайда Қазақстан Республикасының азаматтық заңнамасына сәйкес электр энергиясын беру жөніндегі қызметтерді көрсетуді тоқтатуға құқығы бар.

  20. Өнім беруші Шартта және электр энергетикасы саласындағы қолданыстағы заңнамада белгiленген өзге де әрекеттер жасауға, сондай-ақ мынадай жағдайларда Тұтынушыға:  
 1) Тұтынушы электр энергиясын ұлттық электр желісі арқылы беру жөнінде көрсетілетін қызметтерге ақы төлеу бойынша шарт талаптарын бұзған жағдайда электр энергиясын беру жөніндегі қызметтерді көрсетуді тоқтатқанға дейін кемінде 72 сағат бұрын алдын ала жазбаша ескертіп;

2) жылдық немесе айлық жөндеу кестесiнде көзделген ұлттық электр желiсiне жөндеу жұмыстарын жүргiзу кезiнде оларды жүргізу мерзiмiне және электр энергиясын басқа маршруттар бойынша беру мүмкiндiгi болмаса;

3) электр энергиясын ұлттық электр желісі арқылы беруді жүзеге асыруға кедергі келтіретін технологиялық бұзушылық туындаған кезде және сатушы босататын істен шыққан қуатты ауыстыруға және/немесе Өнім берушінің электр желілері арқылы Тұтынушының атына электр энергиясын беру бағытын өзгертуге мүмкін болмаса;  
 4) электр энергиясын тұтынудың шартты көлемiн 5%-дан асырған жағдайда электр энергиясын бepуді шектеуге не толық тоқтатуға құқылы.

21. Тұтынушының:

1) жасалған шарттарға сәйкес электр энергиясын беру жөніндегі көрсетілетін қызметтерді алуға;

2) Өнім берушінің кінәсінен электр энергиясын кем жеткiзуден немесе сапасыз жеткiзуден туындаған залалды Өнім берушіден жасалған шарттардың талаптарына сәйкес өтеуді талап етуге;

3) шарттарды жасасуға және орындауға байланысты даулы мәселелердi шешу үшiн сот органдарына жүгінуге;

4) қабылдау пункттерiнде тиісті сападағы электр энергиясын оны электр желiлерi арқылы Тапсырыс берушінің жеткiзу пункттерiне электр энергиясын өндіру-тұтынудың тәуліктік кестесіне сәйкес көлемде беру үшiн Орындаушыға беруге;

5) жүйелік оператордың ұлттық диспетчерлік орталығының (өңірлік диспетчерлік орталықтың) электр энергиясын өндіру-тұтынудың тәулiктiк кестесін орындау бойынша бұйрығын орындауға;

6) күн сайын сағат 11-00-ге дейiн электр өндiрушi ұйымдармен келiсiлген жедел өтiнiмдi, онда Тұтынушының келесi тәулiктерге арналған нақты тұтыну пункттерi үшiн жүктелiмнiң тәулiктiк кестесiн көрсете отырып, ұсынуға құқығы бар. Өндiрiстiк қажеттiлік жағдайында (авариялық жағдай, жүктелiмдердiң технологиялық төмендеуi) түзету үшiн жедел өтiнiм Өнім берушіге дереу жiберiледi;   
 7) күн сайын Өнім берушіге сағат 11-00-ге дейiн өткен тәулiкте алынған электр энергиясының нақты көлемi туралы ақпарат беруге;

8) Өнім берушіні энергия өндіруші ұйымның ауысқаны туралы осы ауыстыру басталғанға дейiн кемiнде 72 (жетпіс екі) сағат бұрын ескертуге;   
 9) Шарт жасасу кезiнде (егер Тұтынушы энергиямен үздiксiз жабдықтау объектiсi болып табылса) Өнім берушіге авариялық бронь актiсi мен банктiң не қазынашылықтың (облыстық қаржы басқармасының) Тұтынушының энергиямен үздiксiз жабдықтау объектiлерiне электр энергиясын беру жөніндегі көрсетілетін қызметтері үшін есеп айырысу бойынша кепiлдiк мiндеттемелерiн ұcынуға;

  10) өзінің басқаруындағы және қарамағындағы электр желiлерiн пайдалану қауiпсiздiгiн және электр энергиясы мен қуатын тұтынуға байланысты өзі пайдаланатын аспаптар мен жабдықтардың жарамдылығын қамтамасыз етуге;

11) тоқсан сайын, алған күнінен бастап күнтізбелік он бес күн iшiнде тоқсанның соңғы күнiндегi жағдай бойынша өзара есеп айырысуды салыстыру актісiне, келiспеушiлiктердi көрсете отырып немесе оларсыз қол қоюға құқығы бар.

22. Өнім беруші:

1) ұлттық электр энергиясына электр энергиясының көтерме сауда нарығы субъектілерінің қол жеткізуі үшін тең жағдайларды қамтамасыз етуге;  
 2) электр энергиясын ұлттық электр желiсi арқылы беру жөнiндегi қызметтерді көрсетуге арналған шарттарды жасасу кезiнде тарифтердi белгiлеу бөлiгiнде уәкілетті орган ведомствосының шешiмдерiн басшылыққа алуға;

3) электр энергиясын беруде шартта белгiленбеген үзiлiстердi жiбермеуге мiндеттi.

23. Тұтынушы:

1) Тұтынушылардың меншігіндегі электр және энергия қондырғыларының және коммерциялық есепке алу аспаптарының техникалық жай–күйін тиісінше қолдауға, олардың техникалық жай-күйіне электр энергиясын пайдалану қағидаларына сәйкес қойылатын талаптарды орындауға;

2) электр энергиясын сатып алу-сату келiсiмiнде айқындалған энергияны тұтыну режимдерiн сақтауға;

3) Қазақстан Республикасының бірыңғай электр энергетикалық жүйесіндегі электр энергиясының стандарттық жиілігін қолдауға бағытталған нормативтiк талаптарды орындауға;  
 4) жасалған шарттарға сәйкес электр энергиясын беру жөнінде көрсетілетін қызметтерге уақтылы ақы төлеуге;

5) Шартта көзделген тұтынуға арналған электр энергиясын беру режимін сақтауға;

6) Өнім берушінің қызметкерлерiн, сондай-ақ Мемлекеттік энергетикалық қадағалау қызметкерлерiн электр қондырғыларының техникалық жай-күйін және пайдалану қауiпсiздiгiн бақылауды жүзеге асыру үшiн коммерциялық есепке алу аспаптарына жiберуге;

7) электр энергиясын Өнім берушіге қабылдау пунктерінде беруге және жеткізу пунктерінде қабылдап алуға мiндеттi.

24. Тұтынушының Шарт бойынша өзiнiң ақша мiндеттемелерiн бұзуына байланысты электр энергиясын беруге шектеулер енгiзiлген не беру тоқтатылған жағдайда не электр энергиясын келiсiлген шамадан артық тұтынған жағдайда, Өнім беруші электр энергиясын беруге шектеулер енгiзiлгенге немесе беру тоқтатылғанға дейiн кемінде 72 (жетпіс екі) сағат бұрын Тұтынушыны хабардар етедi. Бұл ретте Өнім беруші электр энергиясын берудi тоқтатудан болуы мүмкін салдарлар үшiн жауапты болмайды.   
 25. Егер электр энергиясын беру маршрутын өзгерту/берудi шектеу қажеттiлігi авариялық жағдайларға не Өнім берушінің электр желiлерiнде жөндеу жұмыстарын жүргiзуге байланысты болған жағдайда, соңғысы Тұтынушының атына дереу хабарлама жiбереді.   
 26. Өнім берушінің электр желiлерiнде жоспарлы жөндеудi қоса алғанда, жөндеу жұмыстарын жүргізу кезiнде соңғысы Тұтынушының атына электр энергиясын бepу бағытын өзгертуге құқылы.

27. Шарттың 20-тармағының 1) - 4) тармақшаларында көзделген жағдайларда, электр энергиясын бepуді шектeу немесе тоқтату Өнім берушінің кiнәсiнен электр энергиясын кем жеткiзiлуiне енгізілмейді.

**6. Ақы төлеу тәртiбi**

28.   Электр энергиясын ұлттық электр желісі арқылы беру жөнiндегі Өнім беруші көрсететін қызметке ақы төлеу уәкілетті органның ведомствосы бекiткен тарифіне сәйкес жүргiзiледi.

29. Тариф өзгерген жағдайда Өнім беруші бұл туралы Тұтынушыны жазбаша немесе бұқаралық ақпарат құралдары арқылы ол қолданысқа енгізілгенге дейін күнтізбелік отыз күннен кешіктірмей хабардар етедi.

30. Тұтынушы түпкiлiктi есеп айырысуды электр энергиясының берiлген көлемiн салыстыру актiсiнiң негiзiнде Өнім беруші ақы төлеуге шот-фактурасын iс жүзiнде ұсынған күнінен бастап бес жұмыс күн ішінде жүргізеді.  
 31. Тұтынушы Шарттың 13-тармағында көзделген мерзiмде оған берiлген электр энергиясы көлемiн салыстыру актiсiн ұсынбаған немесе келіспеген кезде, өткен есеп айырысу кезеңi үшiн Өнім берушінің қызметтеріне ақы төлеу мөлшерi электр энергиясының берiлген көлемi туралы Өнім берушідегі жедел деректерге сәйкес, кейiннен нақты теңгерім негізінде электр энергиясының берiлген көлемiн салыстыру актiсiн ұсыну кезiнде келесi есеп айырысу кезеңiндегi Өнім берушінің қызметiне ақы төлеу мөлшерiн түзете отырып анықталады.

32. Өткен кезеңдер үшiн берешегi болған кезде, төлем бiрiншi кезекте осы берешектi өтеуге жiберiледі. Тұтынушының есеп айырысу кезеңге төлеген сомасы нақты сомадан асқан жағдайда, осы артық айырма келесi есеп айырысу кезеңiнiң аванстық төлемiне автоматты түрде (не тараптардың келiсiмi бойынша Өнім берушінің алдындағы Тұтынушының өзге мiндеттемелерi бойынша берешегiн өтеу есебiне, егер осындай болса) есептеледi. Егер Тұтынушы Өнім берушінің келесi есеп айырысу кезеңiне көрсетілетін қызметiнен бас тартса, Тұтынушының өзге, оның iшiнде Өнім берушінің алдындағы (егер осындай болса) ақшалай мiндеттемелерi бойынша берешегiн өтеуге жұмсалатын соманы қоспағанда, артық төленген сома қайтарылады.

33. Егер Тұтынушы ұсынылған шоттың дұрыстығына дауласса, ол Өнім берушіні осы шотты алған күнінен бастап күнтiзбелiк бес күн iшiнде хабардар етедi және Өнім берушіге қарсылықтарын баяндай отырып, жазбаша өтiнiш бередi. Бұл ретте, Тұтынушы жоғарыда көрсетiлген мерзiмдерде дауласпаған шоттың бөлiгiн төлеуге мiндеттi.  
 34. Бақылау-өлшеу аспаптарының бұзылуы нәтижесінде Өнім беруші Қазақстан Республикасының салық заңнамасымен белгіленген мерзімде бұрын ұсынылған шот-фактураны жойып, жаңа шот-фактураның көшірмесін жасайды.

35. Өнім берушінің электр энергиясын беру қызметiне ақы төлеу бойынша Тұтынушы мiндеттемелерiнің орындалуы шот-фактурада көрсетiлген деректемелер бойынша Өнім берушінің ағымдағы шотына немесе Тұтынушыға жiберiлген хабарламада Өнім беруші көрсеткен деректемелер бойынша үшiншi тараптың ағымдағы шотына ақшаның есепке алынуы болып танылады.

**7. Тараптардың жауапкершілiгі**

36. Шот бойынша төлем мерзiмi келген сәтте оны төлемегенi үшiн Өнім беруші Тұтынушының төлемеген сомалары бойынша төлем мерзiмi аяқталған күнінен кейiнгі күнінен бастап тұрақсыздық айыбын есептеуге құқылы. Мерзiмi өткен сомалар бойынша Өнім беруші Тұтынушыдан төлемнiң мерзiмi өткен әрбiр күнi үшiн Тұтынушы ақшалай мiндеттемесiн iс жүзiнде орындаған күнге Қазақстан Республикасының Ұлттық Банкi белгiлеген 1,5 есе қайта қаржыландыру мөлшерлемесіне сүйене отырып, есептелген тұрақсыздық айыбын төлеудi талап етуге құқылы.

Шот бойынша төлем мерзiмi келген күнінен бастап бiр ай iшiнде, не шартта белгіленген мерзімде оны төлемеген жағдайда, Өнім беруші осы Шарттың 24-тармағында белгiленген тәртiппен электр энергиясын шектеуге не тоқтатуға құқылы.  
 37. Есеп айырысу кезеңi iшiнде электр энергиясын берудiң нақты айлық көлемi Тараптармен келiсiлгеннен Өнім берушінің кiнәсiнен төмендеген кезде, соңғысы кем жеткiзiлген көлемнiң орнын кез келген көздерден толтырады, олай болмаған жағдайда, Тұтынушы кем жеткiзiлген электр энергиясының көлемiне сүйене отырып, электр энергиясын беру жөнiндегi қызметті көрсету құнының мөлшерiнде айыппұл салуға құқылы.  
 38. Егер энергия өндiрушi ұйым Тұтынушының атына келiсiлгеннен төмен қуат берген жағдайда, онда Өнім беруші энергия өндіруші ұйым беретін шамаға дейін Тұтынушының атына берiлетін электр энергиясын шектеу жүргiзедi.  
 39. Төлемегенi немесе уақтылы төлемегенi, сондай-ақ энергия өндiрушi ұйымның электр энергиясын кем бергенi үшiн шектеу немесе ажыратып тастау кезiнде туындаған салдарға жауапкершiлiк толығымен Тұтынушыға жүктеледi.

40. Шартта көзделмеген электр энергиясын берудiң үзiлiсi, тоқтатылуы немесе шектелуi үшiн Тұтынушының алдындағы Өнім берушінің жауапкершiлігі Қазақстан Республикасының азаматтық заңнамасына сәйкес айқындалады.

41. Өнім беруші Тұтынушының алдында жүйелік оператордың ұлттық диспетчерлік орталығы (өңірлік диспетчерлік орталық) берген нұсқамалар мен көлем кезінде аварияға қарсы автоматиканың жұмыс істеуінен пайда болған электр энергиясын берудің үзілісі, тоқтатылуы және шектелуі үшін жауапты болмайды.

**8. Форс-мажорлық мән-жайлар**

42. Шарт бойынша мiндеттемелерiн орындамағаны немесе тиiсінше орындамағаны үшiн, егер бұл еңсерiлмес күш жағдайларының салдарынан болып табылса, Тараптар жауапкершiлiктен босатылады. Мұндай жағдайда бiр де бiр Тарапта залалдың орнын толтыруға құқығы болмайды. Кез келген Тараптың талабы бойынша мұндай жағдайда өзара мiндеттемелердiң орындалуын анықтайтын комиссия құрылуы мүмкін. Бұл ретте бiр де бiр Тарап Шарт бойынша еңсерiлмес күш жағдайлары болғанға дейiн туындаған мiндеттерден босатылмайды.

43. Егер тараптардың бipi еңсерiлмес күш болған күнінен бастап күнтiзбелiк алпыс күн iшiнде Шарт бойынша өзiнiң мiндеттемелерiн орындауға шамасы келмесе, басқа тараптың Шартты бұзуға құқығы бар.

**9. Басқа ережелер және дауларды шешу**

44. Электр энергиясын ұлттық электр желiсі арқылы беру жөнiндегi қызмет көрсету шарты Тұтынушымен жеке тәртiппен жасалады.

45. Тараптар барлық дауларды келiссөздер жолымен реттеу үшiн барлық күш-жігерін жұмсайды.

46. Келiсiмге келмеген жағдайда, Шарт бойынша барлық даулар мен келiспеушiлiктер жауапкердiң орналасқан жерi бойынша соттарда шешiледi.  
       Тараптардың Шартты Қазақстан Республикасының азаматтық заңнамасында белгiленген тәртiппен бұзуға құқығы бар.

47. Тараптардың Шарттан туындайтын және олармен реттелмеген қатынастары Қазақстан Республикасының қолданыстағы азаматтық заңнамасымен реттеледi.  
 48. Шарт Тараптарда сақталатын және бiрдей заң күшi бар мемлекеттік және орыс тілдерінде екі данада жасалады.

Шарт мемлекеттiк бюджеттен қаржыландырылатын мемлекеттiк мекемелер үшiн Қазақстан Республикасының Қаржы министрлiгi Қазынашылығының аумақтық органдарында тiркеледi және шарт ол тiркелген күнінен бастап қолданысқа енедi.

**10. Шартты қолдану мерзiмi**

49. Шарт [START\_DATE] сағат 00-00-ден бастап күшiне енедi және [END\_DATE] сағат 24-00-ді қоса алғанда қолданылады (Гринвич меридиан уақыты плюс бір сағат).

50. Шарттың қолданылу мерзiмi электр энергиясын беру көлемiн нақтылай отырып, белгiлi бiр мерзiмге ұзартылады, егер Тараптардың бipi бұл туралы Шарттың қолданылу мерзiмi аяқталғанға дейiн күнтізбелік отыз күн бұрын мәлiмдесе, шарттың мерзімін ұзарту Шартқа қосымша келiсiммен ресiмделедi.

**11. Заңды мекенжайлар, банк деректемелері және тараптардың қолдары**

|  |  |
| --- | --- |
| **Өнім беруші:**  **[BP1\_STR]** | **Тұтынушы:**  **[BP2\_STR]** |
| [BP1\_LEGAL\_ADDRESS] | [BP2\_LEGAL\_ADDRESS] |
| [BP1\_TAXCERT\_STR]  Серия [BP1\_TAXCERT\_SERIES]  № [BP1\_TAXCERT\_NUMBER] от [BP1\_TAXCERT\_DATE] г. | [BP2\_TAXCERT\_STR]  Серия [BP2\_TAXCERT\_SERIES]  № [BP2\_TAXCERT\_NUMBER] от [BP2\_TAXCERT\_DATE] г. |
| БСН [BP1\_BIN]  ЖСК [BP1\_BANK\_ACCOUNT\_NUM]  [BP1\_BANK\_NAME]  БИК [BP1\_BANK\_BIC],  КБе [BP1\_KBE] | БСН [BP2\_BIN]  ЖСК [BP2\_BANK\_ACCOUNT\_NUM]  [BP2\_BANK\_NAME]  БИК [BP2\_BANK\_BIC],  КБе [BP2\_KBE] |
| [BP1\_ADD\_INFO] | [BP2\_ADD\_INFO] |
|  |  |
| [BP1\_CONTRACT\_PERSON\_POST**]** | [BP2\_CONTRACT\_PERSON\_POST**]** |
|  |  |
| **\_\_\_\_\_\_\_**[BP1\_CONTRACT\_PERSON\_FIO**]** | **\_\_\_\_\_**[BP2\_CONTRACT\_PERSON\_FIO**]** |